text: 31 мар 2010 | 10:37 1133
  По отношение на здравето на валутния борд преместваме леко наляво стрелката на компаса, т.е. в негативна посока. Това се дължи на високия бюджетен дефицит през януари и февруари 2010 г. и на намаляващия фискален резерв. "Присъдата" е по-лоша от предишната (от първия брой на Експат Компас - бел. Ред.), състоянието се влошава по-бързо от очакваното. Това се казва във второто издание на бюлетина, според Експат Наблюдателят на валутния борд.
  В първия брой на компаса от Експат Капитал дадоха позитивно заключение. Тогава от там заявиха следното: "Оптимисти сме за валутния борд и не виждаме непосредствена опасност от девалвация." Според тях обаче, сега ситуацията се влошава по-бързо от очакваното и са необходими спешни, решителни мерки.
  Въпреки охлаждането на оптимизма, от Експат Капитал подчертават, че в този брой все още не са песимисти, но са по-малко оптимисти, отпреди два месеца. Причините за това са три - бюджетът се пуска по пързалката към неочаквано голям дефицит през януари и февруари 2010 г.; фискалният резерв се сви може би под 6 млрд. лв. и поради липсата на решителни реформи.